Puput isih nduwéni katurunan Acèh saka wong tuwané. Helmalia Putri iku mantan pacar saka aktor Indra Bruggman, Okan Kornelius lan metalik Deddy Corbuzier. Saliyané iku, Helmalia Putri uga tau dikabaraké nduwéni gayutan karo pemain filem kang asalé saka Malaysia. Artis Malaysia iki jenengé Arash Muhammad. Iki kadadéan amarga nalika iku Helmalia Putri lagi syuting filem Malaysia kang judhulé Istri Ceo ing nagari Jiran iku. Helmalia misuwur kanthi perané dadi Sharmila ing sinétron kang judhulé Melody Cinta. ing sinétron iki, Helmalia akting karo Danny Malik.

Papan wisata iki wis dibuka wiwit 14 November 2004. Wisata Bahari Lamongan dikelola déning PT Bumi Lamongan Sejati, sawijining perusahaan patungan Pemkab Lamongan lan PT Bunga Wangsa Sejati.

Perkawis sakramèn, piyambakipun kagungan penemu bilih wonten pitung sakramèn ingkang dipuntitahaken déning Kritus , lan sakramèn ingkang paling wigati inggih punika Ékaristi (sacramentum sacramentorum). Rahmat adikodrati punika dipunsaluraken matang tiyang pitados liwat sakramèn. Kanthi nampi sakramèn, tiyang wiwit mlampah nuju marang satunggiling kagesangan ingkang énggal lan ngglampahaken tumindak-tumindak ingkang saé ingkang ndadosaken tiyang punika dipuntampi déning Allah. Kanthi makaten, rahmat adikodrati wigati sanget amargi manungsa boten saged ndamel punapa-punapa ingkang saé tanpa rahmat ingkang dipunparingaken déning Allah.

Lambang sing dirancang ing taun 1530 iku arupa tamèng sing dibagi dadi papat. Ing pérangan tengen dhuwur ana gambaré garudha Silesia sing asalé saka simbul wangsa Piast Silesia. Garudha iki awerna ireng lan ing tengahé ana wulan sabit. Ing tengah wulan sabit iki ana pahésan salib cilik. Banjur pérangan kiwa dhuwur ana gambaré singa nganggo makutha sing simbul Karaton Bohemia (Ceko). Amarga kutha Wrocław wiwit taun 1336 dikuwasani Bohemia. Banjur ing tengahé ana bundheran lan ing jeroné ana gambaré sirah Santo Yohanes Pambaptis sing nglambangaké santo pangraksa kutha iki. Banjur ing pérangan kiwa ngisor ana tulisan huruf W sing nglambangaké jeneng kutha Wrocław ing basa Latin Wratislavia lan jenengé Wrocislaw, sing miturut legéndha ngedegaké kutha iki. Banjur ing pérangan tengen ngisor ana gambaré Santo Yohanes sang Panginjil.

Dedhawuh ya iku paguyuban sing duwé kadigdayan kanggo gawé lan nerapaké hukum sarta undhang-undhang ing wewengkon tinamtu. Ana sawetara dhéfinisi ngenani sistem padhawuhan. Uga ana warna-warna jinis padhawuhan ana ing donya. Tuladha: Républik, Monarki / Karajan, Persemakmuran (Commonwealth). Saka wangun-wangun utama mau, ana rupa-rupa cabang, kaya ta: Monarki Konstitusional, Dhémokrasi, lan Monarki Absolut / Mutlak.

Adicara iki pisanan diadani taun 2014 tanggal 15-16 Fèbruari ing Hotèl Merapi Merbabu, Yogyakarta. Nalika iku ngepasi njeblugé Gunung Kelud. Awuné tekan Yogyakarta lan njalari tutupé sawenèh papan anggegana ing Jawa, kalebu Papan Anggegana Adisucipto, uga wurungé sakèhé pamaburan. Ing taun iku, satusan panyarta saka Walanda, Surinam, lan Indonésia ngèstrèni adicara iki. Ing taun 2015, JDE II diadani tanggal 15-16 Agustus. Adicarané dièstrèni udakara wong 300 saka 14 nagara.